Broj: 11-07/01-04-40771/25

Sarajevo, 25.07.2025. godine

Na osnovu člana 106. Zakona o odgoju i obrazovanju u osnovnoj i srednjoj školi u Kantonu Sarajevo (“Službene novine Kantona Sarajevo”, broj: 27/24), člana 8. Zakona o ministarskim, vladinim i drugim imenovanjima Federacije BiH (,,Službene novine F BiH”, br. 12/03, 34/03 i 65/13), tačke V Odluke o standardima i kriterijima za imenovanje na pozicije predsjednika i članova školskog odbora osnovne škole, srednje škole, srednjoškolskog i školskog centra kao javne ustanove na području Kantona Sarajevo (,,Službene novine Kantona Sarajevo”, broj: 39/24) i člana 4. Pravilnika o izboru, razrješenju, nadležnostima i načinu rada školskog odbora osnovne škole, srednje škole, srednjoškolskog i školskog centra na području Kantona Sarajevo (“Službene novine Kantona Sarajevo”, br. 46/24 i 3/25) ministrica za odgoj i obrazovanje Kantona Sarajevo raspisuje

**JAVNI OGLAS**

**za imenovanje na upražnjene pozicije predsjednika i članova školskih odbora osnovnih škola kao javnih ustanova na području Kantona Sarajevo**

**I**

 U školski odbor osnovne škole kao javne ustanove biraju se:

1. Predstavnik Ministarstva (predsjednik)...................................1 član
2. Predstavnik općine na čijem području se škola nalazi.............1 član
3. Predstavnik roditelja učenika škole .........................................1 član
4. Predstavnik radnika škole........................................................1 član.

 U školski odbor osnovne škole kao javne ustanove, koju je osnovala vjerska zajednica odnosno crkva samostalno ili sa drugim pravnim ili fizičkim licem, biraju se:

* + - 1. Predstavnik osnivača (predsjednik).........................................1 član
			2. Predstavnik Ministarstva ........................................................1 član
			3. Predstavnik roditelja učenika škole ........................................1 član
			4. Predstavnik radnika škole........................................................1 član.

**II**

 Na osnovu ovog Javnog oglasa za imenovanje na upražnjene pozicije predsjednika i članova školskih odbora osnovnih škola kao javnih ustanova na području Kantona Sarajevo (u daljem tekstu: Javni oglas) izvršit će se imenovanje predsjednika i članova na upražnjene pozicije u školskim odborima u sljedećim osnovnim školama kao javnim ustanovama na području Kantona Sarajevo, kako slijedi:

|  |  |  |
| --- | --- | --- |
| **Rb.** | **Naziv škole** | **Pozicije u školskom odboru** |
| 1. | **Javna ustanova Osnovna škola** **,,Saburina“** | -Predstavnik Općine Stari Grad na čijem području se škola nalazi – 1 član  |
| 2. | **Javna ustanova Osnovna škola** **,,Vrhbosna“** | Predstavnik Općine Stari Grad na čijem području se škola nalazi – 1 član |
| 3. | **Javna ustanova Osnovna škola** **,,Edhem Mulabdić“** | Predstavnik Općine Stari Grad na čijem području se škola nalazi – 1 član |
| 4. | **Javna ustanova Osnovna škola** **,,Mula Mustafa Bašeskija“** | Predstavnik Ministarstva (predsjednik) – 1 član |
| 5. | **Javna ustanova Zavod za specijalno obrazovanje i odgoj djece ,,Mjedenica“** | -Predstavnik Ministarstva (predsjednik) – 1 član-Predstavnik Općine Stari Grad na čijem području se škola nalazi – 1 član |
| 6. | **Javna ustanova Osnovna škola** **,,Šejh Muhamed ef. Hadžijamaković“** | Predstavnik Ministarstva (predsjednik) – 1 član |
| 7. | **Javna ustanova Osnovna škola** **,,Vladislav Skarić“** | Predstavnik Općine Centar na čijem području se škola nalazi – 1 član |
| 8. | **Javna ustanova Osnovna škola** **,,Nafija Sarajlić“** | Predstavnik Općine Centar na čijem području se škola nalazi – 1 član |
| 9. | **Javna ustanova Osnovna škola** **,,Safvet-beg Bašagić“** | -Predstavnik Ministarstva (predsjednik) – 1 član-Predstavnik Općine Centar na čijem području se škola nalazi – 1 član |
| 10. | **Javna ustanova Osnovna škola** **,,Nafija Sarajlić“** | Predstavnik Općine Centar na čijem području se škola nalazi – 1 član |
| 11. | **Javna ustanova Osnovna škola** **,,Musa Ćazim Ćatić“** | Predstavnik Općine Centar na čijem području se škola nalazi – 1 član |
| 12. | **Javna ustanova Osnovna škola** **,,Mehmed-beg Kapetanović Ljubušak“** | Predstavnik Općine Centar na čijem području se škola nalazi – 1 član |
| 13. | **Javna ustanova Osnovna škola** **,,Hasan Kikić“** | -Predstavnik Ministarstva (predsjednik) – 1 član-Predstavnik Općine Centar na čijem području se škola nalazi – 1 član |
| 14. | **Javna ustanova Osnovna škola** **,,Isak Samokovlija“** | -Predstavnik Ministarstva (predsjednik) – 1 član-Predstavnik Općine Centar na čijem području se škola nalazi – 1 član |
| 15. | **Katolički školski centar ,,Sv. Josip“ Sarajevo-Osnovna škola** | Predstavnik radnika – 1 član |
| 16. | **Javna ustanova Osnovna škola** **,,Musa Ćazim Ćatić“** | Predstavnik radnika – 1 član |
| 17. | **Javna ustanova Osnovna muzička i baletska škola ,,Novo Sarajevo“** | Predstavnik Općine Novo Sarajevo na čijem području se škola nalazi – 1 član |
| 18. | **Javna ustanova Osnovna škola** **,,Čengić Vila I“** | Predstavnik Općine Novo Sarajevo na čijem području se škola nalazi – 1 član |
| 19. | **Javna ustanova Osnovna škola ,,Grbavica II“** | Predstavnik Općine Novo Sarajevo na čijem području se škola nalazi – 1 član |
| 20. | **Javna ustanova Osnovna škola ,,Kovačići“** | -Predstavnik Ministarstva (predsjednik) – 1 član-Predstavnik Općine Novo Sarajevo na čijem području se škola nalazi – 1 član |
| 21. | **Javna ustanova Osnovna škola ,,Grbavica I“** | Predstavnik Općine Novo Sarajevo na čijem području se škola nalazi – 1 član |
| 22. | **Javna ustanova Osnovna škola ,,Malta“** | Predstavnik roditelja – 1 član |
| 23. | **Javna ustanova Osnovna škola ,,Aneks“** | Predstavnik Općine Novi Grad na čijem području se škola nalazi – 1 član-Predstavnik radnika – 1 član |
| 24. | **Javna ustanova Osnovna škola** **,,Ćamil Sijarić“** | Predstavnik Općine Novi Grad na čijem području se škola nalazi – 1 član |
| 25. | **Javna ustanova Osnovna škola** **,,Fatima Gunić“** | Predstavnik Općine Novi Grad na čijem području se škola nalazi – 1 član |
| 26. | **Javna ustanova Osnovna škola** **,,Umihana Čuvidina“** | Predstavnik radnika – 1 član |
| 27. | **Javna ustanova Osnovna škola** **,,Mustafa Busuladžić“** | Predstavnik roditelja – 1 član |
| 28. | **Javna ustanova Osnovna škola ,,Sokolje“** | Predstavnik Ministarstva (predsjednik) – 1 član |
| 29. | **Javna ustanova Osnovna škola** **,,Avdo Smailović“** | Predstavnik Ministarstva (predsjednik) – 1 član |
| 30. | **Javna ustanova Osnovna škola** **,,Behaudin Selmanović“** | Predstavnik roditelja – 1 član |
| 31. | **Javna ustanova ,,Treća osnovna škola“** | Predstavnik Općine Ilidža na čijem području se škola nalazi – 1 član |
| 32. | **Javna ustanova ,,Peta osnovna škola“** | Predstavnik roditelja – 1 član |
| 33. | **Javna ustanova Osnovna muzička škola** **Ilidža** | Predstavnik Ministarstva (predsjednik) – 1 član |
| 34. | **Javna ustanova Osnovna škola** **,,6. mart“** | Predstavnik Ministarstva (predsjednik) – 1 član |
| 35. | **Javna ustanova Osnovna škola** **,,9. maj“** | Predstavnik roditelja – 1 član |
| 36. | **Javna ustanova Osnovna škola ,,Podlugovi“** | Predstavnik Ministarstva (predsjednik) – 1 član |
| 37. | **Javna ustanova Osnovna škola ,,Srednje“** | Predstavnik Ministarstva (predsjednik) – 1 član |
| 38. | **Javna ustanova Osnovna škola** **,,Zaim Kolar“** | Predstavnik Općine Trnovo na čijem području se škola nalazi – 1 član |
| 39. | **Javna ustanova Osnovna škola** **,,Hašim Spahić“** | Predstavnik Općine Ilijaš na čijem području se škola nalazi – 1 član |

**OPIS POZICIJA:**

Školski odbor je organ upravljanja u školi. Osigurava djelotvorno i efikasno korištenje svih resursa škole i brine se o zakonitom radu škole i njenih organa. Nadležnosti u donošenju akata škole su: donošenje pravila škole, donošenje godišnjeg programa rada škole za tekuću godinu i izvještaja o realizaciji godišnjeg programa rada za prethodnu godinu, donošenje finansijskog plana i usvajanje godišnjeg obračuna, donošenje općeg akta o unutrašnjoj organizaciji i sistematizaciji radnih mjesta, i drugih općih akata u skladu sa pozitivno pravnim propisima i donošenje programa rada i izvještaja o radu koji podnosi osnivaču. Školski odbor je nadležan za rješavanje o: izboru, imenovanju i razrješenju direktora i pomoćnika direktora/voditelj dijela nastavnog procesa kao i zaključivanju ugovora o radu i prestanku rada direktora škole u skladu sa pravilnikom koji donosi ministar, imenovanju komisija u skladu sa pozitivno-pravnim propisima, korištenju sredstava preko iznosa određenog pozitivno pravnim propisima, žalbi učenika, odnosno roditelja učenika na rješenje o izricanju odgojno-disciplinske mjere (ukor nastavničkog vijeća koji sa sobom povlači smanjenje ocjene iz vladanja na ,,loše“, mjera ,,premještaj u drugo odjeljenje iste škole“ ako postoji mogućnost, mjera ,,premještaj u drugu najbližu osnovnu školu na području općine odnosno Kantona Sarajevo i mjera ,,isključenje iz srednje škole“), utvrđivanju prijedloga plana upisa učenika u prvi razred, verificiranju konačne liste upisanih učenika u prvi razred, žalbama i prigovorima kandidata po javnom konkursu za prijem radnika i žalbama i prigovorima koji se odnose na rad direktora škole. Školski odbor je nadležan za odlučivanje u drugom stepenu na odluke direktora škole na koje je dopuštena žalba ili prigovor. Školski odbor obavlja i sljedeće: razmatra prijedloge odluka, preporuke i prijedloge koje se upute školskom odboru i preduzima odgovarajuće mjere, rješava sva pitanja odnosa s osnivačem, u prvom stepenu razmatra i odlučuje o pitanjima radnopravnog statusa direktora škole, prati, ocjenjuje i kontrolira rad direktora škole, u vanrednim situacijama kada je direktor privremeno spriječen da obavlja poslove iz nadležnosti direktora, uz saglasnost Ministarstva, ovlašćuje nastavnika ili stručnog saradnika koji ispunjava uslove za direktora koji će, pored svojih poslova, obavljati i poslove i radne zadatke direktora, sve dok traje ta spriječenost, donosi plan kadrovskih potreba u osnovnoj školi i srednjoj školi za petogodišnji period, utvrđuje konačnu listu radnika koji su djelomično ili potpuno ostali bez radnih zadataka, na osnovu saglasnosti Ministarstva, na prijedlog direktora, donosi odluku o raspisivanju konkursa za prijem radnika, na prijedlog direktora donosi odluku o raspisivanju konkursa/oglasa za prijem pripravnika i vrši i druge poslove u skladu sa pozitivno pravnim propisima i pravilima škole.

**III**

 **Za predsjednika i člana školskog odbora osnovne škole kao javne ustanove može biti imenovan kandidat koji ispunjava sljedeće opće uvjete:**

1. da je stariji od 18 godina,
2. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od tri godine od dana objavljivanja upražnjene pozicije,
3. da se na tog kandidata ne odnosi član IX. 1. Ustava Bosne i Hercegovine,
4. da nije osuđivan za krivično djelo nespojivo sa dužnošću u školskom odboru osnovne škole,
5. da nije izabrani zvaničnik, nosilac izvršnih funkcija, savjetnik u smislu Zakona o sukobu interesa u organima vlasti u Federaciji Bosne i Hercegovine (,,Službene novine Federacije BiH”, broj: 70/08) da nije nosilac javne funkcije u smislu Zakona o prevenciji i suzbijanju korupcije u Kantonu Sarajevo (,,Službene novine Kantona Sarajevo”, br. 35/22, 44/22-Ispravka i 52/22-Ispravka), odnosno da nije lice koje je izabrano u organe predstavničke, zakonodavne, izvršne i sudske vlasti, niti lice koje ima smetnje za imenovanje u skladu sa zakonima kojima se regulišu pitanja sukoba interesa na svim nivoima vlasti,
6. da nije izabran u organe i tijela političkih partija,
7. da nije radnik Ministarstva za odgoj i obrazovanje Kantona Sarajevo,
8. da nije radnik Javne ustanove Institut za razvoj preduniverzitetskog obrazovanja Kantona Sarajevo,
9. da nije radnik općine na području Kantona Sarajevo i radnik Grada Sarajeva.

**Pored navedenih općih uslova, kandidat koji se imenuje za poziciju predsjednika ili člana školskog odbora osnovne škole kao javne ustanove treba da ispunjava i sljedeće posebne uvjete:**

1. **za predsjednika i člana – predstavnika Ministarstva, predstavnika općine:**
2. da ima najmanje VII stepen stručne spreme ili prvi ciklus studija po bolonjskom procesu,
3. da ima najmanje pet godina radnog staža u struci,
4. da nema privatni finansijski interes u školi u čiji školski odbor se kandidira,
5. da nije direktor škole registrirane u Kantonu Sarajevo,
6. da nije radnik škole u čiji se školski odbor kandidira,
7. da nije roditelj učenika koji pohađa školu u čiji se školski odbor kandidira;
8. **za člana školskog odbora - predstavnika radnika:**
9. da ima završen najmanje VII stepen stručne spreme ili prvi ciklus studija po bolonjskom procesu,
10. da ima najmanje pet godina radnog staža u struci,
11. da nije direktor škole registrirane u Kantonu Sarajevo,
12. da nije roditelj učenika koji pohađa školu u čiji se školski odbor kandidira,
13. da ima status radnika u školi kao javnoj ustanovi u smislu važećih propisa o radu;
14. **za člana školskog odbora - predstavnika roditelja:**
15. da ima završen najmanje IV stepen stručne spreme,
16. da nije direktor škole registrirane u Kantonu Sarajevo,
17. da nije radnik škole u čiji se školski odbor kandidira,
18. da ima status roditelja učenika škole u čiji se školski odbor kandidira.

**IV**

 Predsjednika i članove školskog odbora osnovne škole kao javne ustanove imenuje i razrješava Vlada Kantona Sarajevo, za koju su obavezujući prijedlozi kandidata iz reda roditelja učenika, radnika škole i predstavnika općine u školskom odboru, koje u skladu sa važećim propisima izaberu nadležne strukture. Mandat predsjednika i članova školskih odbora imenovanih po ovom Javnom oglasu će trajati do isteka četverogodišnjeg mandata predsjednika i članova školskih odbora imenovanih od strane Vlade Kantona Sarajevo.

**V**

 **Prijavljivanje se vrši putem Prijavnog obrasca, koji se može preuzeti u šalter-sali Kantona Sarajevo (Ul. Reisa Džemaludina Čauševića br. 1 Sarajevo) ili na web stranici Ministarstva za odgoj i obrazovanje Kantona Sarajevo (**[**www.mo.ks.gov.ba**](http://www.mo.ks.gov.ba)**). Na istim mjestima se može preuzeti obrazac Izjava o ispunjavaju uvjeta (dokaz tačke III) i Obrazac za pitanja o eventualnom postojanju sukoba interesa. Prijavu sa cjelokupnom traženom dokumentacijom kandidat treba dostaviti lično ili poštom preporučeno, na adresu Ministarstva za odgoj i obrazovanje Kantona Sarajevo (ul. Reisa Džemaludina Čauševića br. 1 Sarajevo), sa naznakom «Prijava na javni oglas za Školski odbor JU ''\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_''- ne otvaraj – otvara Komisija».**

 ***( Upisati naziv ustanove)***

**Uz prijavni obrazac**, kandidat treba priložiti:

**1.** Biografiju,

**2.** Univerzitetsku diplomu (za predstavnika roditelja najmanje diplomu o stečenom IV stepenu stručne

 spreme);

**3.** Uvjerenje o državljanstvu (ne starije od 6 mjeseci);

**4.** Potvrdu/uvjerenje o radnom stažu u struci - najmanje pet godina radnog staža u struci (potpisanu i

 ovjerenu od strane poslodavca) ili uvjerenje o podacima registrovanim u matičnoj evidenciji osiguranika

 (FZ MIO-PIO) (za predstavnika roditelja nije potrebno);

**5.** Potpisanu Izjavu o ispunjavanju uvjeta iz tačke III, ovjerenu od strane nadležne općinske službe;

**6.** Obrazac za pitanja o eventualnom postojanju sukoba interesa.

**Sve dokumente potrebno je priložiti u originalu ili fotokopiji ovjerenoj kod nadležne općinske službe.**

Dokumentacija dostavljena na Javni oglas se ne vraća.

Komisija za provođenje procedure po ovom Javnom oglasu zadržava pravo da ostale dokaze u vezi sa dostavljenom dokumentacijom zatraži naknadno ili samostalno pribavi, a ukoliko aplikant u roku od najkasnije 15 dana od dana traženja dokaza iste ne dostavi, smatrat će se da nije dostavio potpunu dokumentaciju.

**Javni oglas će biti objavljen „Službenim novinama Federacije Bosne i Hercegovine“, u dnevnom listu ,,Oslobođenje“, na zvaničnoj internet stranici Vlade Kantona Sarajevo, Ministarstva za odgoj i obrazovanje Kantona Sarajevo i škole u kojoj se vrši imenovanje na pozicije predsjednika i članova školskog odbora. Javni oglas ostaje otvoren trideset (30) dana od dana posljednjeg javnog objavljivanja.**

Nepotpune, neuredne i neblagovremene prijave neće biti razmatrane.

Predsjednik i članovi školskog odbora će svoje dužnosti obavljati na dobrovoljnoj osnovi i bez bilo kojeg vida nadoknade.

Procedura obrade aplikacija i objedinjavanja prijedloga provest će se u skladu sa članom 6. Pravilnika o izboru, razrješenju, nadležnostima i načinu rada školskog odbora osnovne škole, srednje škole, srednjoškolskog i školskog centra na području Kantona Sarajevo (“Službene novine Kantona Sarajevo”, br. 46/24 i 3/25). Svi kandidati koji ispunjavaju uslove Javnog oglasa bit će pozvani na razgovor pred Komisijom koja provodi proceduru po ovom Javnom oglasu, a koju rješenjem imenuje Vlada Kantona Sarajevo.

Vlada Kantona Sarajevo osigurat će da se izvrši i javno objavi konačno imenovanje na poziciju predsjednika i člana u školskom odboru.

 **PO OVLAŠTENJU MINISTRICE**

 **POMOĆNIK MINISTRA**

  ***Emil Hodžić, s.r.***